মহারাজ, আমার বাবা বুড়ো মানুষ..  - তা আমি কি করবো, বলো ! ভাজা মাছটা না ওল্টালেই তো হতো। ভাজা মাছ ওল্টালে তাকে মরতেই হবে।  - দেখুন  মহারাজ, আমি বলছিলাম বাবা বুড়োমানুষ। আমি তার ছেলে বেঁচে থাকতে আমার সামনে তিনি শূলে চড়ে মরবেন ! বাবার বদলে আমাকে বন্দী করুন মহারাজ। তাকে মুক্তি দিয়ে আমাকে শূলে চড়ানো হোক। রাজপুত্র বললেন।  রাজা একটুখানি ভাবলেন। তারপর বললেন- হুঁ ! খাঁটি পিতৃভক্ত ছেলের মতো কথা বলেছ। দীর্ঘজীবী হও। আমার কথা, একটা মরলেই হল। বাপের বদলে ছেলে-বুড়োর বদলে জোয়ান- ঠিক আছে। য়্যাই, বুড়োটাকে ছেড়ে দিয়ে ওটাকে মশানে নিয়ে যাও। তিনদিন রেখে তারপর শূলে চড়াও। যদি ওর কোন ইচ্ছে টিচ্ছে থাকে জিজ্ঞেস করে সেটাও ঠিকমত পূরণ করে দেবে। যাও, নিয়ে যাও।